এ দেশের রাজনীতিকদের জীবনে যৌনকেচ্ছার ঘটনা নতুন কিছু নয়। নেহরু জামানা থেকে এখনও পর্যন্ত একের পর এক তাবড় তাবড় রাজনৈতিক নেতাদের সঙ্গে যৌন কেচ্ছার কাহিনি জড়িয়েছে। ঋতব্রত-র ঘটনা এতে নয়াতম সংযোজন। তবে, সন্দেহ নেই রাজনীতিক হিসাবে দেশহৈতিষী সাজার আড়ালে যে চরম সত্য লুকিয়ে থাকে তা অত্যন্ত নির্মম। ঋতব্রত এই ঘটনা ফের একবার উস্কে দিচ্ছে মণীষা মুখোপাধ্যায় অন্তর্ধান রহস্যকে। কলকাতা বিশ্ববিদ্যালয়ের এই অধ্যাপিকা ১৯৯৭ সালে নিখোঁজ হন। আজও তাঁর খোঁজ মেলেনি। মণীষার অন্তর্ধানের সঙ্গে সিপিএম-এর তাবড় তাবড় রাজ্য নেতাদের নাম জড়িয়েছিল।